ประธานสภาผู้แทนราษฎร ปฎิเสธที่จะตอบคำถามกรณีคณะรัฐมนตรีเห็นชอบเพิ่มเงินเดือน ส.ส. และ ส.ว. มีผลย้อนหลัง 2 เดือน
ประธานสภาผู้แทนราษฎร ปฎิเสธที่จะตอบคำถามกรณีคณะรัฐมนตรีเห็นชอบเพิ่มเงินเดือน ส.ส. และ ส.ว. มีผลย้อนหลัง 2 เดือนนายชวน หลีกภัย ประธานสภาผู้แทนราษฎร ปฏิเสธที่จะแสดงความเห็นกรณีคณะรัฐมนตรีมีมติเห็นชอบร่างพระราชกฤษฎีกาเงินประจำตำแหน่ง-ประโยชน์ตอบแทน ส.ส.-ส.ว. โดยให้มีผลย้อนหลัง เนื่องจากยังไม่ทราบเรื่องและไม่ทราบว่าสภาผู้แทนราษฎรเป็นฝ่ายเสนอเรื่องให้คณะรัฐมนตรีพิจารณาหรือไม่ มีเพียงการพิจารณาร่างพระราชบัญญัติงบประมาณรายจ่ายประจำปีงบประมาณ 2563 ที่ตนเองเร่งให้คณะรัฐมนตรีพิจารณาเร็วขึ้น เพราะเกรงว่า ส.ส.จะพิจารณาไม่ทันตามกรอบเวลา 105 วัน นับแต่วันที่คณะรัฐมนตรีมีมติเห็นชอบส่งผลให้คณะรัฐมนตรีได้เลื่อนมาประชุม วานนี้ 7 ตุลาคม 2562 ทั้งนี้ บรรยากาศที่อาคารรัฐสภา เจ้าหน้าที่ได้นำเอกสารงบประมาณจำนวนมากมาเพื่อแจกจ่ายให้กับ ส.ส. หลังจากวานนี้ 7 ตุลาคม 2562 คณะรัฐมนตรีได้จัดส่งมาเพียง 50 ชุด และวันนี้ 8 ตุลาคม 2562 ได้จัดส่งเพิ่มเติมให้เพียงพอต่อจำนวน ส.ส.